ههرچهنده پارێزگای ههولێر نزیكهی سێ یهكی ژمارهی دانیشتووانی ههرێمی كوردستانه، بهڵام نیوهی بودجهی تهرخانكراوی مووچه بۆ ئهو پارێزگایهیه، له كاتێكدا ژمارهی دانیشتووانی سلێمانی زیاتره، ئهمهش به نادادپهروهری له قهڵهم دهدرێت و داوا دهكرێت كۆتایی بهو قۆرغكارییهی پارتی بهێنرێت.
بهپێی ئهو زانیاریانهی ئهمڕۆ چوار شهممه رۆژنامهی "ئاژانس" بڵاویكردووهتهوه، دوو لهسهر سێی مووچهخۆرانی ههرێمی كوردستان كهوتوونهته سنوری پارتی و به دیاریكراویش پارێزگای ههولێرهوه، بهوهۆیهشهوه له كۆی ٧٠٣ ملیۆن دۆلاری مووچه كه مانگانه بۆ مووچهخۆرانی ههرێم دابین دهكرێت، ٥٠%ی ئهو پارهیه بۆ پارێزگای ههولێر دهڕوات، له كاتێكدا ژمارهی دانیشتوانی ئهو پارێزگایه ٣٦% ه، و ژمارهی دانیشتووانی پارێزگای سلێمانیش ٣٨% ه و بڕی ٣٨%ی بودجهی مووچهش وهردهگرێت.
بهپێی توێژینهوهیهك كه "بهیار عومهر" خاوهن بڕوانامهی ماستهر له پلانسازی شار و ههرێمهكان، ئهنجامی داوه، له كۆی پارهی تهرخانكراو بۆ مووچهی مانگانه له ههرێمی كوردستان كه نزیكهی 703 ملیۆن دۆلاره، لهم رێژهیه نزیكهی 299 ملیۆن دۆلاری بۆ مووچهخۆری ههولێر دهڕوات ئهوه جگه لهوهی 51 ملیۆن دۆلاری تریش بۆ ههرسێ سهرۆكایهتییهكه و ئهنجومهنه سیادییهكان و دیوانی وهزارهتهكان دهڕوات، بهمهش رێژهكه له 299 ملیۆن دۆلارهوه بهرزدهبێتهوه بۆ 350 ملیۆن دۆلار به بودجهی سیادییهوه كه دهكاته 50% ی پارهی تهرخانكراوی مووچهی مانگانهی ههرێم.
"بهیار عومهر" رایگهیاند "بۆ پارێزگای سلێمانی ئهوه جیاوازه، به جۆرێك سهرهڕای ئهوهی له رووی ژمارهی دانیشتوانهوه سلێمانی 38% پێكدههێنێت، بهڵام ئهو پارێزگایه تهنها 274 ملیۆن دۆلاری بۆ مووچه بۆ دهچێت كه له 38% ی پارهی تهرخانكراوی مووچهی ههرێم دهكات، واتا مانگانه ههولێر ٧٦ ملیۆن دۆلاری مووچهی زیاتر بۆ دهچێت به كهمی رێژهی دانیشتووانیشهوه له چاو سلێمانییهوه.
ئهوهشی خستهڕوو "بهشێكی زۆری ئهو نایهكسانییه به هۆكاری سیاسی بووه كه پارتی به ئاشكرا دهیهوێت خزمهتی زۆنهكهی خۆی بكات و زۆنی سلێمانی برسی بكات، بۆ ئهوهی وای نیشان بدات كه ئهو ناوچهیهی ژێر دهسهڵاتی من ناوچهیهكی پێشكهوتوو و دهوڵهمهنده و خهڵك له خۆشگوزهرانیدایه، تا بهوشێوهیه ئاڵۆزی بۆ یهكێتیی و گۆڕان دروست بكات كه تا رادهیهكی زۆر توانیویهتی لهمهدا سهركهوتوو بێت".
باسی لهوهشكرد "چارهسهر بۆ كۆتاییهێنان بهو قۆرغكارییهی پارتی، رێككهوتنی یهكێتیی و گۆڕانه تا خهڵك و زۆنی سلێمانی ببووژێننهوه، چونكه ئهم سنوره ئهگهر لهوه زیاتر له رووی ئابوورییهوه بكهوێت دواجار یهكێتیی و گۆڕانیش دهكهون".
هاوكات بهپێی ئاماری دهستهی ئاماری ههرێمی كوردستان، ژمارهی دانیشتووانی ههرێم ٦ ملیۆن و ٣٣٨ ههزار و ١٤ كهسه، لهو ژمارهیه دوو ملیۆن و ٣٦٠ ههزار كهسی له پارێزگای سلێمانییه.
بهپێی زانیاریهكان، له كۆی زیاتر له ملیۆنێك و 300 ههزار مووچهخۆری ههرێمی كوردستان، كهمتر له 500 ههزاریان له پارێزگای سلێمانیین.
سهبارهت بهم بابهته، "عهباس فهتاح" ئهندامی فراكسیۆنی یهكێتیی له پهرلهمانی كوردستان رایگهیاند "بههۆی زۆری ژمارهی دانیشتووان و قوربانیانی ئهنفال و كیمیابارانهوه كه سهرجهمیان مووچهیان ههیه، ژمارهی مووچهخۆرانی سلێمانی دهبێت زیاتر بێت و بڕی پارهی بودجه بۆ سلێمانی زیاتر بێت نهك ههولێر، ئهمه جۆرێك له نایهكسانییه، لهسهر بنهمای ئهم راپۆرته بهدواداچوون بۆ ئهو ژمارانه دهكهین".